Potres umjerene jakosti od 3,4 po Richteru čiji je epicentar bio sjeverno od Mostara osjetio se u utorak u većem dijelu Hercegovine.



Kako je objavio Euromediteranski seizmološki centar, tlo se na širem području Hercegovine zatreslo u 15:58 sati.



Potres je bio jakosti 3,4 po Richteru. Epicentar potresa je bio šest kilometara sjeverno od Mostara i dogodio se na dubini od 2 kilometra.



Prema podacima iz Službe civilne zaštite Hercegovačko-neretvanske županije nisu prijavljene nikakve štete.